
Fenološki razvoj vinske trte 
Na območju vinorodnega pod okoliša Šmarje – Virštanj, Slovenskih Konjic in Spodnje Savinjske doline je vinska trta v povprečju na opazovane lokacije in sorte v fenološki fazi BBCH 77 – začetek dotikanja jagod. Na izpostavljenih lega pa sorte, ki so hitrejše v razvoju (Chardonnay, Traminec) prehajajo v fenološko fazo BBCH 79 – večina jagod se med seboj dotika. 
Oidij in peronospora in vinske trte
Zelo visoke temperature zrake z visoko relativno zračno vlago ustvarjajo ugodne pogoje za okužbe z oidijem vinske trte. Za preprečevanje okužb uporabite enega od naslednjih pripravkov: Collis (0,4 L/ha), Revyona (1 L/10.000 m2 tretirane površine listne stene, največji dovoljeni odmerek 2 L/ha), Talendo extra ( 0,2 -0,4 L/ha BBCH 71-79), Talendo (0,25 L/ha), Vivando (0,2 L/ha), Dynali (0,65 L/ha), Prosper CS 300 (1L/ha) ali Nativo 75 WG (0,16kg/ha). Prav tako lahko uporabite pripravke: Sercadis (0,15 L/ha), Karathane Gold 350 EC (0,6 L/ha), Kusabi 300 SC (0,3 L/ha BBCH 71-81), Topas 100 EC(0,3L/ha), Score 250 EC (0,2 L/ha), Difcor 250 EC (0,12 L/ha), Spirox D (0,5 L/ha), Unicorn DF (2,2 kg/ha), Domark 100 EC (0,3 L/ha), Custodia (0,7 L/ha) ali uporabite pripravke, ki vsebujejo samo aktivno snov tebukonazol kot so: Folicur EW 250 (0,4 L/ha), Orius 25 EW (0,4 L/ha) ali Tebusha 25%EW (0,4 L/ha). 
Uporabite lahko tudi pripravek Universalis (2 L/ha) ali Cabrio Top (2 kg/ha), ki delujeta tudi na peronosporo vinske trte.
Za zmanjševanje okužb z oidijem lahko uporabite pripravke na osnovi mikroorganizmov kot so Sonata (5L/ha), Serenade ASO (8 L/ha)- registracija samo za namizno grozdje, Taegro (0,185 – 0,37 kg/ha) ali pripravka na osnovi kalijevega hidrogen karbonata kot sta: Karbicure (5kg/ha) ali Vitisan (12 kg/ha od BBCH 75 dalje). Prav tako lahko za zatiranje oidija uporabite biotični fungicid AQ-10 (35 g/ha). Vsi navedeni pripravi so registrirani tudi v ekološki pridelavi. 
Sredstvom za zatiranje oidije lahko dodajte pripravke na osnovi močljivega žvepla kot so:
	Pripravek
	Odmerek

	Cosan, Kumulus DF, Pepelin, Microthiol special, Microthiol disperss Thiovit Jet, Vindex 80 WG, Sulfar
	3 - 8 kg/ha

	Cosavet DF, Močljivo žveplo Karsia DF
	3,6 - 8 kg/ha

	Biotip Sulfo 800 SC, Pol- Sulphur 80 WG, WP, Pol- Sulphur 800 SC
	4 L/ha

	Azumo WG
	4 - 8 kg/ha

	Vertipin 
	5 - 7,5 L/ha

	Cosinus
	8 kg/ha


Ob visokih temperaturah zraka (nad 30 °C), škropite izključno zgodaj zjutraj ali pozno zvečer.
Vremenska napoved napoveduje daljše obdobje stabilnega vremena z zelo visokimi temperaturami zraka, zato ne pričakujemo pogojev za širjenje okužb s  peronosporo vinske trte. Strategija nadaljnjega preventivnega pristopa varstva je odvisna od zdravstvenega stanja vinogradov. V vinogradih, kjer so prisotne okužbe tako na listih kot grozdih, je nevarnost sekundarnih okužb še vedno prisotna. V teh vinogradih svetujemo, da škropljenje nadaljujete z uporabo enega od kombiniranih sistemično ali polsistemično delujočih pripravkov kot so: Forum Star (1,6 kg/ha), Sfinga Extra (1,5 kg/ha), Pergado F (3 kg/ha), Revus (0,6 L/ha), Mikal Flash (4kg/ha), Mikal Premium F (3 kg/ha), Momentum trio (3kg/ha), Magma triple WG (3 kg/ha), Profiler (3kg/ha), Sanvino (1,5 kg/ha). Prav tako lahko uporabite pripravke kot so: Alllum (2,5 kg/ha), Ampexio (0,5 kg/ha), Cymbal (0,25kg/ha), Folpan gold (2,5 kg/ha), Reboot (0,4 kg/ha), Twingo (3 kg/ha), Valis F (2 kg/ha), Orvego (0,8 L/ha), Orondis ultr a(0,67 L/ha), Zorvec vinabel (0,38 L/10.000 m2 tretirane površine listne stene, največji dovoljeni odmerek 0,6 L/ha). Škropljenje lahko opravite tudi s pripravkoma na osnovi a.s. ciazofamid kot je Videryo F (2,5 L/ha) ali Mildicut (4 L/ha). 
Pripravkom Allum, Cymbal in Revus dodajte polovični odmerek enega od kontaktnih fungicidov.
V vinogradih, ki so zdravi in okužbe niso prisotne lahko škropljenje opravite z enim od kontaktnih fungicidov kot so: Folpan 80 WDG (1,9 kg/ha), Follow WG (1,9 kg/ha), Solofol (1,6 kg/ha), Delan pro (3L/ha) ali Polyram DF (2,4 kg/ha). 
Pri tem upoštevajte, da je v primeru ko pade več kot 25 mm dežja, fungicidna obloga sprana in je potrebno škropljenje ponoviti. 
Uporabite lahko tudi pripravke na osnovi kalijevaga fosfonata Foshield (4 L/ha), Soriale LX oz. LBG -01F34 4 L/ha- pri samostojni rabi ali 3 L/ha – pri kombinirani uporabi s fungicidi na osnovi a.s. folpet ali Delan pro (3L/ha). 
V ekološki pridelavi za zatiranje peronospore uporabite enega izmed pripravkov na osnovi bakra kot so: Badge WG, Cuprablau Z 35 WG, Cuprablau Z 35 WP, Cupoxat, Kocide 2000 ali Nordox 75 WG.
Za delno zmanjševanje okužb s peronosporo in oidijem vinske trte lahko uporabite pripravek Fytosave (2L/ha) – registriran tudi v ekološki pridelavi. Sredstvo FYTOSAVE je fungicid iz skupine signalnih molekul (elicitorjev), ki sprožijo imunski odziv rastlin.
Siva grozdna plesen
V primeru neurij s točo, opravite prvo škropljenje proti sivi grozdni plesni (botritisu) z enim od botriticidov kot so: Cantus WG (1,2 kg/ha), Mythos (2,5 L/ha), Pyrus 400 SC (2 L/ha), Scala (2 L/ha), Prolectus (1,2 kg/ha), Switch 62,5 WG (1 kg/ha), Teldor SC 500 (1,5 L/ha), Libreto (1,5 L/ha) ali Zenby (1,5 L/ha).
Prav tako lahko uporabite pripravke, ki so registrirani tudi v ekološki pridelavi kot so: 
· na osnovi mikroorganizmov: Amylo-X (1,5 – 2,5 kg/ha), Taegro (0,37 kg/ha), Botector (1 kg/ha), Polyversum (0,25 kg/ha), Univerzalni fungicid (0,25 kg/ha ali Serenade ASO (4 L/ha) ali 
· na osnovi kalijevega hidrogen karbonata Karbicure (5 kg/ha) ali 
· na osnovi olja pomarančevca Orocide plus oz. Prev – gold (6,4 L/ha). 
Toča
V primeru toče dajte prednost kombiniranim pripravkom, ki vsebujejo a.s. folpet kot so: Forum Star, Sfinga Extra, Pergado F, Mikal Flash, MikaL Premum F, Momentum trio, Magma triple WG, Sanvino, Folpan gold, Twingo ali Valis F. Navedenim pripravkom priporočamo dodajanje sredstev za  krepitev rastlin kot so: Algo-Plasmin, Drin, Basfoliar aktiv, Protifert LMW in podobnih.

